ΠΕΡΙΕΧΟΜΕΝΑ
ΑΠΟΦΑΣΕΙΣ
Επικαιροποίηση του Κανονισμού Διδακτορικών
Σπουδών του Τμήματος Ηλεκτρολόγων Μηχανικών και Μηχανικών Υπολογιστών της Πολυτεχνι-
κής Σχολής του Πανεπιστημίου Θεσσαλίας.
Επικαιροποίηση του Κανονισμού Διδακτορικών
Σπουδών του Τμήματος Οικονομικών Επιστημών
της Σχολής Οικονομικών και Διοικητικών Επιστημών του Πανεπιστημίου Θεσσαλίας.
ΑΠΟΦΑΣΕΙΣ
Αριθμ. 9857/25/ΓΠ
(1)
Επικαιροποίηση του Κανονισμού Διδακτορικών
Σπουδών του Τμήματος Ηλεκτρολόγων Μηχανικών και Μηχανικών Υπολογιστών της Πολυτεχνι-
κής Σχολής του Πανεπιστημίου Θεσσαλίας.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α΄ 141), και ιδίως τα άρθρα 90-97 αυτού.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α΄ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Το άρθρο 34 του ν. 5128/2024 (Α΄ 118).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α΄ 83).
5. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
6. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α΄ 258).
7. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α΄ 13).
8. Την υπό στοιχεία 5913/24/ΓΠ/2024 (Β΄ 2144) απόφαση της Συγκλήτου του Πανεπιστημίου Θεσσαλίας με
την οποία εγκρίθηκε ο Κανονισμός Μεταπτυχιακών και
Διδακτορικών Σπουδών του Πανεπιστημίου Θεσσαλίας.
9. Την υπό στοιχεία 2850/18/ΓΠ/21-02-2018 (Β’ 767)
απόφαση της Συγκλήτου με την οποία εγκρίθηκε ο Κανονισμός Διδακτορικών Σπουδών του Τμήματος και την
υπό στοιχεία 2730/23/ΓΠ/08-03-2023 (Β’ 891) απόφαση
της Συγκλήτου του Πανεπιστημίου Θεσσαλίας με την
οποία επικαιροποιήθηκε σύμφωνα με τον ν. 4957/2022.
10. Την απόφαση της 273ης/08.01.2025 συνεδρίασης
της Συνέλευσης του Τμήματος σύμφωνα με το υπό στοιχεία 836/25/ΤΗΜΜΥ/14.01.2025 έγγραφό του, που αφο-
ρά στην επικαιροποίηση του Κανονισμού Διδακτορικών
Σπουδών σύμφωνα με τις διατάξεις του ν. 4957/2022.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
12. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζει:
Την επικαιροποίηση του Κανονισμού Διδακτορικών
Σπουδών του Τμήματος Ηλεκτρολόγων Μηχανικών και
Μηχανικών Υπολογιστών του Πανεπιστημίου Θεσσαλίας,
ως ακολούθως:
Άρθρο 1
Σκοπός
Ο τρίτος κύκλος σπουδών του Τμήματος Ηλεκτρολόγων Μηχανικών και Μηχανικών Υπολογιστών περι-
λαμβάνει την εκπόνηση Διδακτορικής Διατριβής και
ολοκληρώνεται με την απονομή διδακτορικού τίτλου.
Αποσκοπεί στην προαγωγή της πρωτότυπης και καινοτόμου επιστημονικής έρευνας και στη δημιουργία επιστη-
μόνων ικανών να συμβάλλουν στην εξέλιξη της γνώσης
σε αντικείμενα που θεραπεύει το Τμήμα, ώστε να είναι σε
θέση να στελεχώσουν πανεπιστήμια, ερευνητικά κέντρα,
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1844
16.04.2025 14:19:08
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
επιχειρήσεις και οργανισμούς ιδιωτικού και δημόσιου
τομέα στην Ελλάδα και διεθνώς.
Άρθρο 2
Οργάνωση - Νομικό Πλαίσιο
Το Πρόγραμμα Διδακτορικών Σπουδών του Τμήματος
Ηλεκτρολόγων Μηχανικών και Μηχανικών Υπολογιστών
οργανώνεται και λειτουργεί σύμφωνα με την ισχύουσα
νομοθεσία, τον Κανονισμό Μεταπτυχιακών και Διδακτορικών Σπουδών του Π.Θ., καθώς και τις διατάξεις του
παρόντος κανονισμού. Η επιτυχής ολοκλήρωση των
διδακτορικών σπουδών οδηγεί σε τίτλο σπουδών επιπέδου οκτώ (8) του Εθνικού και Ευρωπαϊκού Πλαισίου
Προσόντων, σύμφωνα με το άρθρο 47 του ν. 4763/2020.
Άρθρο 3
Όργανα Διοίκησης
3.1 Αρμόδια όργανα για την ίδρυση και τη λειτουργία
των Διδακτορικών Σπουδών είναι:
α) Η Σύγκλητος του Πανεπιστημίου Θεσσαλίας
β) Η Συνέλευση του Τμήματος.
3.2 Η Γραμματεία του Τμήματος που έχει αναλάβει την
υποστήριξη του προγράμματος διδακτορικών σπουδών
υποστηρίζει γραμματειακά και διοικητικά τις διδακτορικές σπουδές (προκήρυξη, εγγραφές, τήρηση αρχείου
κ.ά.)
α) Η Σύγκλητος του Π.Θ. ασκεί τις αρμοδιότητες
που περιγράφονται στα άρθρα 16, 91, 96 και 223 του
ν. 4957/2022 (Α΄ 141) και κάθε άλλη αρμοδιότητα που
προβλέπεται από την ισχύουσα νομοθεσία.
β) Η Σ.Τ. ασκεί τις αρμοδιότητες που περιγράφονται
στα άρθρα από 91 έως 97 του ν. 4957/2022 (Α΄ 141) και
κάθε άλλη αρμοδιότητα που προβλέπεται από την ισχύουσα νομοθεσία.
Η Σ.Τ. συγκροτεί επιτροπές για την μελέτη ή διεκπεραίωση συγκεκριμένων θεμάτων που εμπίπτουν στις
αρμοδιότητές της, όπως οι:
α) Συντονιστική Επιτροπή Διδακτορικών Σπουδών
(Σ.Ε.Δ.Σ.) και
β) Επιτροπή Αξιολόγησης και Επιλογής (Ε.Α.Ε.).
Η Σ.Ε.Δ.Σ. είναι αρμόδια για την παρακολούθηση,
την εποπτεία και το συντονισμό του συνόλου των διδακτορικών δραστηριοτήτων του Τμήματος και φέρει
την ευθύνη της εισήγησης στη Σ.Τ. όλων των θεμάτων
των σχετικών με τις διδακτορικές σπουδές. Τα μέλη και
ο Πρόεδρος της Σ.Ε.Δ.Σ. ορίζονται με απόφαση της Σ.Τ.
κατά την πρώτη συνεδρίαση κάθε ακαδημαϊκού έτους. Η
Σ.Ε.Δ.Σ. απαρτίζεται από τρία μέλη Δ.Ε.Π. του Τμήματος
με τα αναπληρωματικά τους, μεταξύ αυτών που έχουν
αναλάβει μεταπτυχιακό διδακτικό έργο ή επίβλεψη Διδακτορικών Διατριβών. Στη Σ.Ε.Δ.Σ. μπορούν να απευθύνο-
νται όλοι οι ενδιαφερόμενοι σχετικά με τις διδακτορικές
σπουδές.
Η Ε.Α.Ε. είναι αρμόδια για την αξιολόγηση και επιλογή υποψηφίων διδακτόρων και φέρει την ευθύνη της
εισήγησης της στη Σ.Τ. Τα μέλη και ο Πρόεδρος της
Ε.Α.Ε. ορίζονται με απόφαση της Σ.Τ. κατά την πρώτη
συνεδρίαση κάθε ακαδημαϊκού έτους. Η Ε.Α.Ε. απαρτίζεται από τρία μέλη Δ.Ε.Π. του Τμήματος με τα ανα-
πληρωματικά τους, μεταξύ αυτών που έχουν αναλάβει
μεταπτυχιακό διδακτικό έργο ή επίβλεψη διδακτορικών διατριβών.
Άρθρο 4
Προϋποθέσεις και Κριτήρια Εισαγωγής στο
Πρόγραμμα Διδακτορικών Σπουδών
4.1. Δικαίωμα υποβολής αίτησης για εκπόνηση διδακτορικής διατριβής στο Τμήμα έχουν όσοι πληρούν τις
κάτωθι προϋποθέσεις:
α) Είναι κάτοχοι Διπλώματος Μεταπτυχιακών Σπουδών (Δ.Μ.Σ.) Α.Ε.Ι. της ημεδαπής ή αναγνωρισμένου ως
ισότιμου της αλλοδαπής ή
β) Είναι απόφοιτοι προπτυχιακού προγράμματος
σπουδών Α.Ε.Ι., κατ’ ελάχιστον πενταετούς διάρκειας,
που αντιστοιχεί σε τριακόσιες (300) πιστωτικές μονάδες
του Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων (ECTS) (που χορηγεί
ενιαίο και αδιάσπαστο τίτλο σπουδών μεταπτυχιακού
επιπέδου του άρθρου 78 του ν. 4957/2022 (Α΄ 141) στην
ίδια ή συναφή επιστημονική περιοχή με την ευρύτερη
επιστήμη του Ηλεκτρολόγου Μηχανικού και Μηχανικού
Υπολογιστών, λαμβάνοντας υπόψη και το προτεινόμενο
αντικείμενο της διατριβής.
4.2. Οι Έλληνες ή αλλοδαποί πτυχιούχοι πρέπει να
αποδεικνύουν τουλάχιστον καλή γνώση της Αγγλικής.
Η γνώση άλλων διεθνών γλωσσών μπορεί να κριθεί ότι
επιβάλλεται από τη φύση του θέματος της διατριβής.
4.3. Γλώσσα εκπόνησης της διατριβής είναι η Ελληνική
ή Αγγλική.
4.4. H επιλογή των υποψηφίων διδακτόρων γίνεται
με συνεκτίμηση των βασικών και συμπληρωματικών
κριτηρίων.
Άρθρο 5
Διαδικασία προκήρυξης Υποψήφιων Διδακτόρων
5.1. Οι ενδιαφερόμενοι μπορούν να υποβάλλουν αίτηση στη Γραμματεία του Τμήματος:
α) σε δύο (2) περιόδους κατά τη διάρκεια του ακαδημαϊκού έτους και ειδικότερα στις παρακάτω ημερομηνίες:
1 Ιουλίου έως 30 Σεπτεμβρίου και 1 Νοεμβρίου έως 30
Ιανουαρίου κάθε ημερολογιακού έτους, ή/και
β) μετά τη δημοσίευση σχετικής προκήρυξης ή πρόκλησης εκδήλωσης ενδιαφέροντος για εκπόνηση διδα-
κτορικής διατριβής σε ορισμένα θεματικά πεδία. Οι διαδικασίες και τα ειδικά κριτήρια αξιολόγησης της αίτησης
προβλέπονται στη σχετική προκήρυξη.
5.2. Οι υποψήφιοι υποβάλλουν στις παραπάνω ημερομηνίες στην ηλεκτρονική πλατφόρμα του Τμήματος
φάκελο με τα παρακάτω δικαιολογητικά:
α) Αίτηση υποψηφιότητας, στην οποία αναγράφεται
ο προτεινόμενος τίτλος (ελληνικός - αγγλικός) της Διδακτορικής Διατριβής και ο προτεινόμενος Επιβλέπων
(μέλος Δ.Ε.Π. του Τμήματος), του οποίου το γνωστικό
αντικείμενο ή το επιστημονικό έργο είναι συναφές με
αυτό της προς εκπόνηση διδακτορικής διατριβής, όπως
και η γλώσσα συγγραφής της διδακτορικής διατριβής
(Ελληνική ή Αγγλική).
β) Αντίγραφα τίτλων σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
γ) Αντίγραφο αναλυτικής βαθμολογίας όλων των
ετών των προπτυχιακών σπουδών, καθώς, για κατόχους
Δ.Μ.Σ., και των μεταπτυχιακών σπουδών.
δ) Επάρκεια Αγγλικής γλώσσας που τεκμηριώνεται
με σχετικό πιστοποιητικό αντίστοιχο τουλάχιστον με το
Κρατικό Πιστοποιητικό Γλωσσομάθειας Επιπέδου Β2 ή
άλλη βεβαίωση τεκμηρίωσης καλής γνώσης. Από την
υποχρέωση αυτή εξαιρούνται οι κάτοχοι προπτυχιακού
ή μεταπτυχιακού τίτλου σπουδών Πανεπιστημίου της
αλλοδαπής στην αγγλική γλώσσα.
ε) Τουλάχιστον δύο (2) συστατικές επιστολές, μέσω
του ηλεκτρονικού συστήματος συστατικών επιστολών. Οι επιστολές πρέπει να υπογράφονται από μέλη
Δ.Ε.Π. του εκπαιδευτικού ιδρύματος του υποψηφίου ή
από μέλη Δ.Ε.Π. άλλων εκπαιδευτικών ιδρυμάτων που
είναι εξοικειωμένα με την επιστημονική κατάρτιση του
υποψηφίου. Σε περίπτωση υποψηφίων με σημαντική
επαγγελματική εμπειρία, μπορούν να προσκομίσουν και
επιστολές προερχόμενες από άτομα που τους έχουν επιβλέψει επαγγελματικά.
στ) Αναλυτικό βιογραφικό σημείωμα, όπου υποχρεωτικώς περιλαμβάνονται τα ακόλουθα:
i) Σύντομη έκθεση γνωστικών και ερευνητικών ενδιαφερόντων στην οποία να αναφέρονται και οι λόγοι για
τους οποίους ο υποψήφιος ενδιαφέρεται για διδακτορικές σπουδές στο Τμήμα.
ii) Κατάλογος επιστημονικών δημοσιεύσεων, εφόσον
υπάρχουν.
iii) Περίληψη μεταπτυχιακής εργασίας (για κατόχους
Δ.Μ.Σ.), ή διπλωματικής εργασίας (για κατόχους ενιαίου
και αδιάσπαστου τίτλου σπουδών μεταπτυχιακού επιπέδου).
ζ) Πρόταση έρευνας, η οποία θα πρέπει να περιλαμβάνει επαρκή περιγραφή της θεματικής περιοχής του
θέματος, τον στόχο της επιδιωκόμενης ερευνητικής
μελέτης, παρουσίαση και περιγραφή του γενικού επιστημονικού τομέα και του υπό εξέταση θέματος, την
προσδοκώμενη συνεισφορά της μελέτης αυτής στην
προαγωγή της επιστημονικής γνώσης στο συγκεκριμένο θέμα, προσδιορισμό των σταδίων εκπόνησης της
διδακτορικής διατριβής, αναμενόμενα αποτελέσματα
ή κύριες θεματικές ενότητες, καθώς και σχετικές βιβλιογραφικές αναφορές.
Επιπροσθέτως, στο φάκελο υποψηφιότητας μπορεί να
συμπεριληφθεί οποιαδήποτε άλλη πληροφορία κρίνει ο
υποψήφιος ότι υποστηρίζει την αίτησή του.
Άρθρο 6
Διαδικασία επιλογής υποψήφιων διδακτόρων
6.1 Η Γραμματεία του Τμήματος Ηλεκτρολόγων Μηχανικών και Μηχανικών Υπολογιστών. διαβιβάζει τις
αιτήσεις και τα συνημμένα δικαιολογητικά στην Ε.Α.Ε.
6.2. Η Ε.Α.Ε εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τους υποψηφίους
σε συνέντευξη. Κατόπιν υποβάλει στη Συνέλευση του
Τμήματος εισήγηση, στην οποία αναγράφονται οι λόγοι
για τους οποίους κάθε υποψήφιος/α πρέπει ή δεν πρέπει
να γίνει δεκτός/ή, καθώς και ο προτεινόμενος επιβλέπων,
εφόσον αυτός δεν έχει προταθεί από τον υποψήφιο.
Η Συνέλευση του Τμήματος, συνεκτιμώντας την εισήγηση της επιτροπής και τη γνώμη του προτεινόμε-
νου επιβλέποντα, εγκρίνει ή απορρίπτει αιτιολογημένα
την αίτηση του/της υποψήφιου/ηφιας. Στην εγκριτική
απόφαση ορίζεται ο τίτλος, ο επιβλέπων και η τριμελής
συμβουλευτική επιτροπή (Τ.Σ.Ε), κατόπιν εισήγησης του
επιβλέποντα, καθώς και η γλώσσα συγγραφής της διδακτορικής διατριβής.
Άρθρο 7
Επιβλέπων και Τριμελής Συμβουλευτική
Επιτροπή
7.1. Δικαίωμα επίβλεψης Διδακτορικών Διατριβών
έχουν τα μέλη ΔΕΠ κάθε βαθμίδας του Τμήματος Ηλεκτρολόγων Μηχανικών και Μηχανικών Υπολογιστών. Ο
μέγιστος αριθμός διδακτορικών διατριβών που μπορεί
να επιβλέπει ταυτόχρονα κάθε μέλος ΔΕΠ ορίζεται στις
δέκα (10).
7.2. Στην Τριμελή Συμβουλευτική Επιτροπή μετέχουν
ο επιβλέπων και δύο ακόμη μέλη των κατηγοριών:
α) μέλη ΔΕΠ κάθε βαθμίδας του Τμήματος,
β) μέλη ΔΕΠ κάθε βαθμίδας άλλων Τμημάτων του Π.Θ.
ή άλλου Α.Ε.Ι.,
γ) ομότιμοι καθηγητές ή αφυπηρετήσαντα μέλη ΔΕΠ,
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του
ν. 4310/2014, συμπεριλαμβανομένων της Ακαδημίας
Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών και Μεταλλευ-
τικών Ερευνών του άρθρου 25 του ν. 4602/2019 (Α΄ 45),
εφόσον διαθέτει διδακτορικό δίπλωμα και ερευνητική
δραστηριότητα συναφή με το αντικείμενο της διδακτορικής διατριβής, καθώς και ομότιμοι και αφυπηρετήσαντες
ερευνητές, με τις ίδιες ανωτέρω προϋποθέσεις.
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
7.3. Τα μέλη της τριμελούς συμβουλευτικής επιτροπής
έχουν γνωστικό αντικείμενο και επιστημονικό έργο ίδιο
ή συναφές με το πεδίο της προς εκπόνηση διδακτορικής
διατριβής. Ο αριθμός των αφυπηρετησάντων μελών ΔΕΠ
που συμμετέχουν στην τριμελή συμβουλευτική επιτροπή
δεν δύναται να υπερβαίνει τον ένα. Η τριμελής συμβουλευτική επιτροπή είναι αρμόδια για την υποστήριξη του
Υ.Δ. κατά τη διαδικασία εκπόνησης και συγγραφής της
διδακτορικής διατριβής και την παρακολούθηση της
προόδου της. Ο επιβλέπων και τα μέλη της συμβουλευτικής επιτροπής δεν δικαιούνται αμοιβής ή άλλης
αποζημίωσης για την υποστήριξη της εκπόνησης της
διδακτορικής διατριβής.
7.4. Ο επιβλέπων συμβουλεύει και καθοδηγεί τον/την
υποψήφιο/α για όλα τα θέματα που σχετίζονται με την
εκπόνηση της διδακτορικής διατριβής, όπως για παράδειγμα τη μεθοδολογία έρευνας κ.τ.λ. Ο επιβλέπων έχει
τακτικές συναντήσεις και στενή ακαδημαϊκή συνεργασία
με τον/την υποψήφιο/α διδάκτορα και τον/την ενθαρρύνει να παρουσιάζει την πορεία της διατριβής σε διάφορα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
σεμινάρια ή εκδηλώσεις, σε μέλη ΔΕΠ του Τμήματος ή
σε προπτυχιακά και μεταπτυχιακά μαθήματα.
7.5. Αν για οποιονδήποτε λόγο ο επιβλέπων ή μέλος
της τριμελούς συμβουλευτικής επιτροπής εκλείψει ή διαπιστωμένα αδυνατεί να τελέσει χρέη επιβλέποντος για
μεγάλο χρονικό διάστημα, μετά από αίτημα του ίδιου ή
του υποψήφιου διδάκτορα, με απόφαση της Συνέλευσης
του Τμήματος δύναται να ορίζεται αντικαταστάτης του
έως την ολοκλήρωση της εκπόνησης της διδακτορικής
διατριβής.
7.6. Αν ο αρχικός επιβλέπων ή μέλος της τριμελούς
συμβουλευτικής επιτροπής μετακινηθεί σε άλλο Τμήμα
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή αφυπηρετήσει, δύναται να συνεχίσει να κατέχει
την ιδιότητα του επιβλέποντος της διδακτορικής διατριβής ή του μέλους της τριμελούς συμβουλευτικής επιτρο-
πής, εφόσον συναινεί, και ο τίτλος απονέμεται από το
Τμήμα Ηλεκτρολόγων Μηχανικών και Μηχανικών Υπολογιστών του Πανεπιστημίου Θεσσαλίας.
Άρθρο 8
Διάρκεια Εκπόνησης Διδακτορικής Διατριβής
8.1. Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
8.2. Η ανώτατη χρονική διάρκεια εκπόνησης της διδακτορικής διατριβής ορίζεται στα έξι (6) ημερολογια-
κά έτη. Σε περίπτωση που ο Υ.Δ. δεν ολοκληρώσει την
παρουσίαση της διατριβής σε έξι (6) ημερολογιακά έτη,
κατόπιν αιτήσεώς του και με τη σύμφωνη γνώμη της
τριμελούς συμβουλευτικής επιτροπής, η Συνέλευση του
Τμήματος μπορεί να χορηγήσει παράταση της φοίτησης,
για σπουδαίο λόγο, για χρονικό διάστημα το οποίο δεν
μπορεί να υπερβαίνει συνολικά τα έξι (6) έτη.
8.3. Κάθε υποψήφιος διδάκτορας έχει το δικαίωμα να
ζητήσει αναστολή σπουδών. Η διάρκεια της αναστολής
δεν μπορεί να υπερβαίνει το ένα (1) έτος και χορηγείται
μόνο σε εξαιρετικές περιπτώσεις (π.χ. στράτευση, σοβαρή ασθένεια, σοβαροί οικογενειακοί και επαγγελματικοί
λόγοι). Η αναστολή φοίτησης πρέπει να εγκριθεί από την
Σ.Τ. κατόπιν αιτιολογημένης αιτήσεως του ενδιαφερομένου, με προσκόμιση των αντίστοιχων δικαιολογητικών,
θετικής εισηγήσεως της Σ.Ε.Δ.Σ. και της συγκατάθεσης
της Τ.Σ.Ε. του ενδιαφερομένου. Κατά τη διάρκεια της
αναστολής φοίτησης αίρονται όλες οι παροχές του ΥΔ.
Ο χρόνος αναστολής της εκπόνησης της Διδακτορικής
Διατριβής δεν προσμετράται στην προβλεπόμενη ανώτατη διάρκεια κανονικής φοίτησης.
8.4. Για τους υποψήφιους διδάκτορες, οι οποίοι κατά
την έναρξη ισχύος του ν. 4957/2022 είχαν υπερβεί τα έξι
ημερολογιακά έτη, η Συνέλευση του Τμήματος θα πάρει
σχετική απόφαση ως προς την παράταση της ανώτατης
διάρκειας εκπόνησης της διδακτορικής διατριβής.
Άρθρο 9
Συγγραφή και αξιολόγηση
διδακτορικής διατριβής
9.1. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του ΥΔ και απόφαση της Συνέλευσης
του Τμήματος Ηλεκτρολόγων Μηχανικών και Μηχανικών
Υπολογιστών. Η αίτηση τροποποίησης μπορεί να υποβληθεί μέχρι την κατάθεση της εισηγητικής έκθεσης της
Τριμελούς Συμβουλευτικής Επιτροπής. Όταν το θέμα της
διδακτορικής διατριβής αλλάζει πλήρως και ουσιωδώς,
ο ΥΔ έχει το δικαίωμα να καταθέσει εκ νέου αίτηση και
τα δικαιολογητικά: (α) αίτηση υποψηφιότητας, (ε) τουλάχιστον δύο (2) συστατικές επιστολές, (στ) αναλυτικό
βιογραφικό σημείωμα και (ζ) -πρόταση έρευνας του
άρθρου 5 του παρόντος. Στη συνέχεια ακολουθούνται
οι διαδικασίες επιλογής και επίβλεψης που προβλέπονται στον παρόντα Κανονισμό, χωρίς να προσμετράται ο
χρόνος που έχει ήδη παρέλθει ως προς την ελάχιστη και
τη μέγιστη διάρκεια και οι σχετικές με το προηγούμενο
θέμα δημοσιεύσεις.
9.2. Η διδακτορική διατριβή συντάσσεται σε γλώσσα
που αποφασίζει η Συνέλευση του Τμήματος Ηλεκτρολόγων Μηχανικών και Μηχανικών Υπολογιστών, η οποία
λαμβάνει υπόψη τη γλώσσα συγγραφής που έχει προτείνει ο ΥΔ στην αίτησή του. Σε περίπτωση που η γλώσσα
συγγραφής της διατριβής δεν είναι η ελληνική, υποβάλλεται περίληψη στην ελληνική γλώσσα.
9.3. Για τη συγγραφή της Διδακτορικής Διατριβής ακολουθείται το σχέδιο, το οποίο είναι αναρτημένο στον
διαδικτυακό τόπο του Τμήματος.
9.4. Στο εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές
σημείο, η σύνθεση της Τριμελούς Συμβουλευτικής Επιτροπής, καθώς και της Επταμελούς Εξεταστικής Επιτρο-
πής της διδακτορικής διατριβής.
9.5. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτηση στην τριμελή συμβουλευτική
επιτροπή, διά της γραμματείας, για δημόσια υποστήριξη
και αξιολόγηση. Η τριμελής συμβουλευτική επιτροπή
αποφασίζει την έγκριση ή την αιτιολογημένη απόρριψη
της αίτησης και σε περίπτωση που αυτή εγκριθεί συντάσσει αναλυτική Εισηγητική έκθεση, την οποία υποβάλ-
λει στη Συνέλευση του Τμήματος ζητώντας τον ορισμό
Επταμελούς Εξεταστικής Επιτροπής για την κρίση και
την αξιολόγηση της διδακτορικής διατριβής. Σε αντίθετη
περίπτωση, η τριμελής συμβουλευτική επιτροπή δίνει
αναλυτικά επιστημονικές παρατηρήσεις για τη βελτίωση
της Διδακτορικής Διατριβής και καθορίζει συγκεκριμένη
προθεσμία για την επανυποβολή της.
9.6. Η Συνέλευση του Τμήματος, μετά την κατάθεση
θετικής Εισηγητικής Έκθεσης της τριμελούς συμβουλευτικής επιτροπής, ορίζει επταμελή εξεταστική επιτροπή
για την αξιολόγηση της Διδακτορικής Διατριβής.
9.7. Στην επταμελή εξεταστική επιτροπή μετέχουν:
(α) τα μέλη της τριμελούς συμβουλευτικής επιτροπής,
εφόσον πληρούν τα οριζόμενα κριτήρια από την νομοθεσία, και
(β) τουλάχιστον τέσσερα επιπλέον μέλη, που πρέπει
να πληρούν τα οριζόμενα κριτήρια από την νομοθεσία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
Κατ’ ελάχιστον τέσσερα (4) από τα επτά (7) μέλη της
εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο Πανεπιστήμιο
Θεσσαλίας και τουλάχιστον δύο (2) είναι μέλη Δ.Ε.Π. του
Τμήματος.
9.8. Η εξέταση της διατριβής λαμβάνει χώρα μετά την
παρέλευση τουλάχιστον 30 ημερών (εκτός αν αιτιολογημένα η Σ.Τ. επιτρέψει την εξέταση νωρίτερα) και το αργό-
τερο εντός 90 ημερών από την ημερομηνία ορισμού της
επταμελούς εξεταστικής επιτροπής από τη Συνέλευση
του Τμήματος και διαβίβασης της διατριβής στα μέλη
της επιτροπής. Σε περίπτωση παρέλευσης της τρίμηνης
προθεσμίας η επταμελής επιτροπή πρέπει να οριστεί εκ
νέου από τη Συνέλευση του Τμήματος με εισήγηση του
επιβλέποντα.
9.9. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του Πανεπιστημίου Θεσσαλίας ενώπιον της επταμελούς εξεταστι-
κής επιτροπής, η οποία υποβάλλει ερωτήσεις προς τον
υποψήφιο. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Η συνεδρίαση και η όλη διαδικασία της εξέτασης
συντονίζεται από το επιβλέπον μέλος ΔΕΠ.
Στη συνέχεια η επταμελής εξεταστική επιτροπή συνεδριάζει χωρίς την παρουσία τρίτων, αξιολογεί τη δι-
δακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και με βάση τα κριτήρια αυτά την εγκρίνει με
πλειοψηφία πέντε τουλάχιστον μελών.
9.10. Η επταμελής εξεταστική επιτροπή δύναται να
αναπέμψει, με απόφαση της πλειοψηφίας των παριστάμενων μελών της, τη διδακτορική διατριβή για διορθώ-
σεις ή επεξηγήσεις για χρονικό διάστημα που δεν μπορεί
να είναι μικρότερο από τρεις (3) μήνες.
9.11. Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
υπογράφεται από τα συμμετέχοντα στη διαδικασία αξιολόγησης της διατριβής μέλη της επταμελούς εξεταστικής
επιτροπής και διαβιβάζεται, διά της Γραμματείας, στη
Συνέλευση του Τμήματος. Η τριμελής επιτροπή ελέγχει
την πληρότητα και ορθότητα του τελικού κειμένου σε
περίπτωση διορθώσεων.
9.12. Η εγκριθείσα Διδακτορική Διατριβή βαθμολογείται με την ακόλουθη κλίμακα: Άριστα, Λίαν Καλώς,
Καλώς.
9.13. Οι εγκεκριμένες διδακτορικές διατριβές, μετά
το πέρας των ενδεχομένων διορθώσεων που προτείνονται από τις εξεταστικές επιτροπές, κατατίθενται από
τους διδακτορικούς φοιτητές στη βιβλιοθήκη σε ένα
αντίτυπο σε ηλεκτρονική μορφή, μαζί με δήλωση που
υπογράφεται από τον/ην υποψήφιο/α διδάκτορα και
τον/ην επιβλέποντα/ουσα, όπου ορίζεται επακριβώς το
χρονικό πλαίσιο ανάρτησης - δημοσιοποίησης της διατριβής στο ιδρυματικό αποθετήριο του Πανεπιστημίου
{http://ir.lib.uth.gr}.
9.14. Προκειμένου να χορηγηθεί το έγγραφο του τίτλου του διδάκτορα, απαιτείται η κατάθεση της διατριβής
στο Εθνικό Αρχείο Διδακτορικών Διατριβών (ΕΑΔΔ) που
τηρείται και διατίθεται από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ). Η κατάθεση
της διδακτορικής διατριβής γίνεται μέσω του Συστήματος Ηλεκτρονικής Κατάθεσης του ΕΑΔΔ, το οποίο χρη-
σιμοποιείται από τις Γραμματείες των ελληνικών ΑΕΙ και
τους διδάκτορες, σύμφωνα με τις αναλυτικές οδηγίες
της σχετικής ιστοσελίδας του ΕΚΤ (https://phdms.ekt.
gr/phdms/about/aboutPhdms).
Άρθρο 10
Δικαιώματα Υποψηφίων Διδακτόρων
10.1. Οι διδακτορικές σπουδές προσφέρονται δωρεάν.
10.2. Οι υποψήφιοι διδάκτορες διατηρούν για έξι (6)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών.
Επιπλέον, οι Υ.Δ. διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών
των πανεπιστημιακών βιβλιοθηκών μέχρι και πέντε (5)
έτη μετά την απονομή του Διδακτορικού Διπλώματος.
10.3. Οι Υποψήφιοι Διδάκτορες ενθαρρύνονται να
συμμετέχουν σε συνέδρια, ημερίδες κ.ά., τόσο στην
ημεδαπή όσο και στην αλλοδαπή.
Άρθρο 11
Υποχρεώσεις Υποψηφίων Διδακτόρων
11.1. Οι υποψήφιοι διδάκτορες υποχρεούνται να συνεργάζονται με τον επιβλέποντα και τα μέλη της τριμε-
λούς συμβουλευτικής επιτροπής για την υποστήριξη της
εκπόνησης της διατριβής τους. Υποχρεούνται επίσης να
μετέχουν στις ακαδημαϊκές δραστηριότητες του Τμήματος (διαλέξεις, συνέδρια κ.ά.).
11.2. Ο υποψήφιος διδάκτορας, κάθε έτος, παρουσιάζει προφορικά και υποβάλλει και εγγράφως αναλυτι-
κό υπόμνημα ενώπιον της τριμελούς συμβουλευτικής
επιτροπής σχετικά με την πρόοδο της διδακτορικής
του διατριβής. Αντίγραφο του υπομνήματος, καθώς και
σχόλια επ’ αυτού από τον επιβλέποντα ή την τριμελή επιτροπή και η έκθεση προόδου που συντάσσει η τριμελής
συμβουλευτική επιτροπή καταχωρούνται στον ατομικό
φάκελο του υποψήφιου διδάκτορα.
11.3 Ο υποψήφιος διδάκτορας οφείλει, για την επιτυχή ολοκλήρωση της διατριβής, να παρουσιάσει σημα-
ντικό μέρος της σε τουλάχιστον δύο (2) δημοσιεύσεις
σε υψηλού κύρους διεθνή επιστημονικά περιοδικά με
κριτές ή διεθνή συνέδρια εξαιρετικής ποιότητας (πλήρη
άρθρα). Το απαιτούμενο επίπεδο των περιοδικών όσο
και των συνεδρίων, τεκμηριώνεται με αντικειμενικά κριτήρια από την Τ.Σ.Ε. και θετική εισήγηση της Σ.Ε.Δ.Σ.
Ο υποψήφιος διδάκτορας πρέπει να είναι ο βασικός
συγγραφέας, όπως τεκμηριώνεται από τη σειρά των
συγγραφέων ή/και από σχετική έκθεση του επιβλέποντος και το περιεχόμενο να είναι άμεσα σχετιζόμενο με
τη διατριβή. Οι δημοσιεύσεις δεν θα πρέπει να έχουν
χρησιμοποιηθεί σε εκκρεμή ή ήδη απονεμημένο ακαδημαϊκό τίτλο, εκτός από την περίπτωση που η Τ.Σ.Ε.
τεκμηριώνει διακριτή συνεισφορά, κατάλληλη για την
απονομή διδακτορικού τίτλου, σε περισσότερους από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
έναν συγγραφείς. Ως φορέας προέλευσης της δημοσίευσης αναφέρεται το Πανεπιστήμιο Θεσσαλίας και
το Τμήμα Ηλεκτρολόγων Μηχανικών και Μηχανικών
Υπολογιστών.
11.4. Η Σ.Τ. δύναται να αναθέσει στον υποψήφιο διδάκτορα επικουρικό διδακτικό έργο στο τμήμα, ισοδύναμο
με έως έξι (6) ώρες εβδομαδιαίως, μετά από εισήγηση
του επιβλέποντα και της Σ.Ε.Δ.Σ.
11.5 Ο υποψήφιος διδάκτορας οφείλει να συμμετέχει
στις επιτηρήσεις (εποπτεία εξετάσεων) κατά τη διάρκεια
των εξεταστικών περιόδων με απόφαση της Σ.Τ. Απαλλαγή από την υποχρέωση επιτηρήσεως έχουν μόνο όσοι
υποψήφιοι βρίσκονται σε αναστολή φοίτησης καθώς και
οι υποψήφιοι διδάκτορες που εκπονούν βιομηχανικά
διδακτορικά.
Με εισήγηση της Σ.Ε.Δ.Σ., συνεπάγονται την έγγραφη
επίπληξη:
α) Η άρνηση αποδοχής της ανάθεσης επικουρικού
έργου,
β) Η μη προσέλευση στην επιτήρηση ή η πλημμελής
εκτέλεση των καθηκόντων επιτηρήσεως.
Τρεις (3) συνολικά επιπλήξεις συνεπάγονται την διαγραφή του Υ.Σ. από το Π.Δ.Σ.
Άρθρο 12
Διαγραφή Υποψηφίων Διδακτόρων
12.1. H διαγραφή υποψήφιου διδάκτορα επέρχεται:
α) Με την υποβολή σχετικής έγγραφης αίτησης του
υποψήφιου διδάκτορα προς το Τμήμα,
β) Με την παρέλευση της μέγιστης χρονικής διάρκειας
εκπόνησης της διδακτορικής διατριβής,
γ) Με τη μη υποβολή ετήσιου αναλυτικού υπομνήματος σχετικά με την πρόοδο της διατριβής του.
12.2. Η διαγραφή υποψήφιου διδάκτορα είναι επίσης
δυνατή με απόφαση της Συνέλευσης του Τμήματος, μετά
από αιτιολογημένη εισήγηση της τριμελούς συμβουλευτικής επιτροπής, για τους εξής λόγους:
α) Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος,
β) Ανεπαρκής πρόοδος του υποψήφιου διδάκτορα,
μετά από εισήγηση της Τ.Σ.Ε. και απόφαση της Σ.Τ.
Άρθρο 13
Πνευματικά δικαιώματα και λογοκλοπή
13.1. Τα πνευματικά δικαιώματα των Διδακτορικών
Διατριβών ή τα πιθανά δικαιώματα ευρεσιτεχνίας ή
εμπορικής εκμετάλλευσης των εργασιών καθορίζονται
με σχετικές αποφάσεις της Επιτροπής Δεοντολογίας του
Π.Θ.
13.2. Κάθε είδους λογοκλοπή στις εργασίες των μαθημάτων, τις δημοσιεύσεις ή τη συγγραφή των Διδακτορι-
κών Διατριβών, επινόηση ερευνητικών δεδομένων και
αντιεπιστημονική συμπεριφορά γενικότερα απαγορεύεται. Η Επιτροπή Δεοντολογίας είναι αρμόδια να ενη-
μερώνει σχετικά τους Υποψήφιους Διδάκτορες και να
επιβάλλει ποινές, όπου αυτό είναι αναγκαίο. Λεπτομερείς
οδηγίες για το θέμα θα εκδίδονται από την Επιτροπή
Δεοντολογίας του Πανεπιστημίου.
13.3. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε πηγή (δημοσιευμένη ή αδημοσίευτη), χωρίς το κείμενο να τίθεται εντός εισαγωγι-
κών ή/και χωρίς να γίνεται ορθή βιβλιογραφική αναφορά
στην πηγή από την οποία αντλείται. Επίσης, ως λογοκλοπή ορίζεται η μεταφορά ενός κειμένου σε μία εργασία με
ελάχιστες φραστικές αλλαγές ή/και με απλή μετάφραση
από μία γλώσσα σε άλλη και χωρίς να γίνεται η δέουσα
αναφορά στην πηγή από την οποία αντλείται.
13.4. Καμία διδακτορική διατριβή δεν κατατίθεται για
υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
Άρθρο 14
Αναγόρευση και Καθομολόγηση Διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή.
Η αναγόρευση από τη Συνέλευση έχει βεβαιωτικό
χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει βεβαίωση
επιτυχούς περάτωσης.
14.2. Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση - καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Βεβαίωση κατάθεσης της διδακτορικής διατριβής
από τη Βιβλιοθήκη του Ιδρύματος.
δ) Κατάθεση διατριβής στο Εθνικό Κέντρο Τεκμηρίωσης.
14.3. Η διαδικασία αναγόρευσης γίνεται στο πλαίσιο
της Συνέλευσης του Τμήματος Ηλεκτρολόγων Μηχανικών και Μηχανικών Υπολογιστών. Η καθομολόγηση και
η απονομή του Διδακτορικού Διπλώματος γίνεται σε ειδική τελετή, σύμφωνα με την απόφαση της Συγκλήτου
του Π.Θ.
Άρθρο 15
Μεταβατικές διατάξεις
Ο παρών Κανονισμός ισχύει για όλους του Υ.Δ. του
Τμήματος που γίνονται δεκτοί από την ημερομηνία
δημοσίευσης του κανονισμού στην Εφημερίδα της Κυβερνήσεως.
Όσα θέματα δεν ρυθμίζονται από την ισχύουσα νομοθεσία, τον Κανονισμό Διδακτορικών Σπουδών του
Πανεπιστημίου Θεσσαλίας και τον παρόντα Κανονισμό
Λειτουργίας θα ρυθμίζονται με αποφάσεις των αρμόδιων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 2 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
Αριθμ. 9872/ΓΠ/25
(2)
Επικαιροποίηση του Κανονισμού Διδακτορικών
Σπουδών του Τμήματος Οικονομικών Επιστημών
της Σχολής Οικονομικών και Διοικητικών Επιστημών του Πανεπιστημίου Θεσσαλίας.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α΄ 141), και ιδίως τα άρθρα 90-97 αυτού.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α΄ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Το άρθρο 34 του ν. 5128/2024 (Α΄ 118).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α΄ 83).
5. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
6. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α΄ 258).
7. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α΄ 13).
8. Την υπό στοιχεία 5913/24/ΓΠ/2024 (Β΄ 2144) απόφαση της Συγκλήτου του Πανεπιστημίου Θεσσαλίας με
την οποία εγκρίθηκε ο Κανονισμός Μεταπτυχιακών και
Διδακτορικών Σπουδών του Πανεπιστημίου Θεσσαλίας.
9. Την απόφαση της 21ης/28-08-2024 συνεδρίασης
της Συνέλευσης του Τμήματος σύμφωνα με το υπό στοιχεία 32694/ 24/ΓΠ-31-12-2024 έγγραφό του, που αφο-
ρά στην επικαιροποίηση του Κανονισμού Διδακτορικών
Σπουδών σύμφωνα με τις διατάξεις του ν. 4957/2022.
10. Την υπό στοιχεία 18206/17/ΓΠ/30-11-2017 (Β΄ 4357)
απόφαση της Συγκλήτου του Πανεπιστημίου Θεσσαλίας με την οποία εγκρίθηκε ο Κανονισμός Διδακτορικών
Σπουδών του Τμήματος Οικονομικών Επιστημών.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
12. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Οικονομικών Επιστημών του
Πανεπιστημίου Θεσσαλίας, ως ακολούθως:
Άρθρο 1
Σκοπός
Ο τρίτος κύκλος σπουδών του Τμήματος Οικονομικών
Επιστημών περιλαμβάνει την εκπόνηση Διδακτορικής
Διατριβής και ολοκληρώνεται με την απονομή διδακτορικού τίτλου. Αποσκοπεί στην προαγωγή της πρωτό-
τυπης και καινοτόμου επιστημονικής έρευνας και στη
δημιουργία επιστημόνων ικανών να συμβάλλουν στην
εξέλιξη της γνώσης σε αντικείμενα που θεραπεύει το
Τμήμα, ώστε να είναι σε θέση να στελεχώσουν πανεπιστήμια, ερευνητικά κέντρα, επιχειρήσεις και οργανι-
σμούς ιδιωτικού και δημόσιου τομέα στην Ελλάδα και
διεθνώς.
Άρθρο 2
Οργάνωση - Νομικό Πλαίσιο
Το Πρόγραμμα Διδακτορικών Σπουδών του Τμήματος Οικονομικών Επιστημών οργανώνεται και λειτουργεί
σύμφωνα με την ισχύουσα νομοθεσία, τον Κανονισμό
Μεταπτυχιακών και Διδακτορικών Σπουδών του Π.Θ.,
καθώς και τις διατάξεις του παρόντος κανονισμού. Η επιτυχής ολοκλήρωση των διδακτορικών σπουδών οδηγεί
σε τίτλο σπουδών επιπέδου οκτώ (8) του Εθνικού και
Ευρωπαϊκού Πλαισίου Προσόντων, σύμφωνα με το άρθρο 47 του ν. 4763/2020.
Άρθρο 3
Όργανα Διοίκησης
Αρμόδια όργανα για τη λειτουργία του Προγράμματος
Διδακτορικών Σπουδών, είναι η Σύγκλητος του Π.Θ. και
η Συνέλευση του Τμήματος Οικονομικών Επιστημών,
ενώ υποστηρίζεται γραμματειακά και διοικητικά από
τη Γραμματεία του Τμήματος Οικονομικών Επιστημών,
η οποία, μεταξύ άλλων, έχει την ευθύνη για τις εγγραφές
και την τήρηση αρχείου.
Άρθρο 4
Προϋποθέσεις και Κριτήρια Εισαγωγής στο
Πρόγραμμα Διδακτορικών Σπουδών
4.1. Δικαίωμα υποβολής αίτησης για εκπόνηση διδακτορικής διατριβής στο Τμήμα έχουν όσοι πληρούν τις
κάτωθι προϋποθέσεις:
• Είναι κάτοχοι Διπλώματος Μεταπτυχιακών Σπουδών
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισότιμου της αλλοδαπής.
Κάτοχος Διπλώματος Μεταπτυχιακών Σπουδών (ΔΜΣ)
ή πτυχίου αλλά όχι στις Οικονομικές Επιστήμες, εφόσον
γνωμοδοτήσει και εισηγηθεί σχετικώς η τριμελής επιτροπή, θα πρέπει να παρακολουθήσει και να εξεταστεί σε
μαθήματα του ΤΟΕ. Η ομάδα μαθημάτων που θα παρακολουθήσει ο υποψήφιος καθορίζεται μετά από σχετική
πρόταση της Τριμελούς Συμβουλευτικής Επιτροπής και
εγκρίνεται από τη Συνέλευση Τμήματος. Τα μαθήματα
επιλέγονται είτε από τα προσφερόμενα στο οικείο Πρόγραμμα Προπτυχιακών Σπουδών είτε στα Π.Μ.Σ. που
οργανώνει ή στα Δ.Π.Μ.Σ. που συμμετέχει το τμήμα.
ή
• Είναι απόφοιτοι προπτυχιακού προγράμματος
σπουδών Α.Ε.Ι., κατ’ ελάχιστον πενταετούς διάρκειας,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
που αντιστοιχεί σε τριακόσιες (300) πιστωτικές μονάδες
του Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων (ECTS). Σύμφωνα με
το άρθρο 28 παρ. 1 του ν. 5029/2023 γίνονται δεκτοί/
ές ως υποψήφιοι διδάκτορες απόφοιτοι προπτυχιακού
προγράμματος σπουδών Α.Ε.Ι. κατ’ ελάχιστον πενταετούς διάρκειας που αντιστοιχεί σε τριακόσιες (300)
πιστωτικές μονάδες του Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων
(ECTS), με αιτιολογημένη απόφαση της Συνέλευσης του
Τμήματος, εφόσον έχουν συναφή προς το αντικείμενο
της προτεινόμενης διδακτορικής διατριβής πρόσφατη
ερευνητική δραστηριότητα, όπως αυτή τεκμηριώνεται
από τη συμμετοχή τους σε δημοσιεύματα σε έγκυρα
διεθνή επιστημονικά περιοδικά ή/και βιβλία διεθνών
εκδοτικών οίκων.
4.2. Οι Έλληνες πτυχιούχοι πρέπει να γνωρίζουν επαρκώς τουλάχιστον την αγγλική, οι δε αλλοδαποί επαρκώς
την ελληνική. Η γνώση άλλων διεθνών γλωσσών μπορεί
να κριθεί ότι επιβάλλεται από τη φύση του θέματος της
διατριβής.
4.3. Γλώσσα εκπόνησης της διατριβής είναι η ελληνική
ή η αγγλική.
4.4. H επιλογή των υποψηφίων διδακτόρων γίνεται
με συνεκτίμηση των βασικών και συμπληρωματικών
κριτηρίων.
Άρθρο 5
Υποβολή αίτησης και δικαιολογητικά
5.1. Οι ενδιαφερόμενοι μπορούν να υποβάλλουν αίτηση στη Γραμματεία του Τμήματος κατά τη διάρκεια κάθε
Ακαδημαϊκού Έτους.
5.2. Οι υποψήφιοι υποβάλλουν αίτηση στη Γραμματεία
του Τμήματος, στην οποία αναγράφεται ο προτεινόμενος
τίτλος, η προτεινόμενη γλώσσα εκπόνησης και συγγραφής (ελληνική ή αγγλική), καθώς και ο προτεινόμενος ως
επιβλέπων της Διδακτορικής Διατριβής.
5.3. Η αίτηση συνοδεύεται από τα παρακάτω δικαιολογητικά:
α) Αντίγραφο πτυχίου και αναλυτική βαθμολογία προπτυχιακών σπουδών από ΑΕΙ της ημεδαπής ή αναγνω-
ρισμένου ως ισότιμου της αλλοδαπής.
β) Αντίγραφο Διπλώματος Μεταπτυχιακών Σπουδών
(της ημεδαπής ή αναγνωρισμένου ως ισότιμου της αλλοδαπής), καθώς και την αντίστοιχη αναλυτική βαθμο-
λογία.
γ) Αναλυτικό βιογραφικό σημείωμα.
δ) Σύντομο υπόμνημα με το αντικείμενο που θα πραγματεύεται η διδακτορική διατριβή/Συνοπτική Πρόταση
Έρευνας
ε) Αντίγραφο πιστοποιητικού που επιβεβαιώνει την
καλή ή άριστη γνώση της αγγλικής γλώσσας (τουλάχιστον επίπεδο Β2, κατά προτίμηση υψηλότερο).
στ) Αντίγραφα επιστημονικών δημοσιεύσεων και βραβείων (αν υπάρχουν).
ζ) Τουλάχιστον δύο συστατικές επιστολές.
η) Επιστολή αποδοχής μέλους ΔΕΠ που προτίθεται να
επιβλέψει τη διατριβή.
Άρθρο 6
Διαδικασία επιλογής υποψήφιων διδακτόρων
6.1. Η Γραμματεία του Τμήματος ελέγχει την τυπικότητα των αιτήσεων και των δικαιολογητικών σύμφωνα με
την ισχύουσα νομοθεσία και τον παρόντα κανονισμό και
κατόπιν διαβιβάζει τις αιτήσεις και τα συνημμένα δικαιολογητικά στην Επιτροπή Αξιολόγησης και Επιλογής (ΕΑΕ).
Η ΕΑΕ συνεδριάζει κατά κανόνα τρείς (3) φορές ανά ακαδημαϊκό έτος (Οκτώβριο, Φεβρουάριο και Ιούνιο).
6.2. Η ΕΑΕ, που αποτελείται από μέλη Δ.Ε.Π. του Τμήματος, εξετάζει τις αντίστοιχες αιτήσεις και τα συνυπο-
βαλλόμενα έγγραφα και καλεί τους υποψηφίους σε συνέντευξη. Κατόπιν υποβάλει στη Συνέλευση του Τμήματος
αναλυτικό υπόμνημα, στο οποίο αναγράφονται οι λόγοι
για τους οποίους κάθε υποψήφιος/α πρέπει ή δεν πρέπει
να γίνει δεκτός/ή, καθώς και ο προτεινόμενος επιβλέπων,
εφόσον αυτός δεν έχει προταθεί από τον υποψήφιο.
6.3. Η Συνέλευση του Τμήματος, συνεκτιμώντας το
υπόμνημα της επιτροπής και τη γνώμη του προτεινόμενου επιβλέποντα, εγκρίνει ή απορρίπτει αιτιολογημένα
την αίτηση του/της υποψήφιου/ηφιας. Στην εγκριτική
απόφαση ορίζεται ο επιβλέπων, η τριμελής συμβουλευτική επιτροπή, κατόπιν εισήγησης του επιβλέποντα, καθώς
και η γλώσσα συγγραφής της διδακτορικής διατριβής.
Άρθρο 7
Επιβλέπων και Τριμελής Συμβουλευτική
Επιτροπή
7.1. Δικαίωμα επίβλεψης Διδακτορικών Διατριβών
έχουν τα μέλη ΔΕΠ κάθε βαθμίδας του Τμήματος Οικονομικών Επιστημών. Ο μέγιστος αριθμός διδακτορικών
διατριβών που μπορεί να επιβλέπει ταυτόχρονα κάθε
μέλος ΔΕΠ ορίζεται στις πέντε (5).
7.2. Στην Τριμελή Συμβουλευτική Επιτροπή μετέχουν
ο επιβλέπων και δύο ακόμη μέλη των κατηγοριών:
α) μέλη ΔΕΠ κάθε βαθμίδας του Τμήματος,
β) μέλη ΔΕΠ κάθε βαθμίδας άλλων Τμημάτων του Π.Θ.
ή άλλου Α.Ε.Ι.,
γ) ομότιμοι καθηγητές ή αφυπηρετήσαντα μέλη ΔΕΠ,
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του
ν. 4310/2014, συμπεριλαμβανομένων της Ακαδημίας
Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών και Μεταλλευ-
τικών Ερευνών του άρθρου 25 του ν. 4602/2019 (Α΄ 45),
εφόσον διαθέτει διδακτορικό δίπλωμα και ερευνητική
δραστηριότητα συναφή με το αντικείμενο της διδακτορικής διατριβής, καθώς και ομότιμοι και αφυπηρετήσαντες
ερευνητές, με τις ίδιες ανωτέρω προϋποθέσεις.
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
7.3. Τα μέλη της τριμελούς συμβουλευτικής επιτροπής
έχουν γνωστικό αντικείμενο και επιστημονικό έργο ίδιο
ή συναφές με το πεδίο της προς εκπόνηση διδακτορικής
διατριβής. Ο αριθμός των αφυπηρετησάντων μελών ΔΕΠ
που συμμετέχουν στην τριμελή συμβουλευτική επιτροπή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
δεν δύναται να υπερβαίνει τον ένα (1). Η τριμελής συμβουλευτική επιτροπή είναι αρμόδια για την υποστήριξη
του Υ.Δ. κατά τη διαδικασία εκπόνησης και συγγραφής
της διδακτορικής διατριβής και την παρακολούθηση
της προόδου της. Ο επιβλέπων και τα μέλη της συμβουλευτικής επιτροπής δεν δικαιούνται αμοιβής ή άλλης
αποζημίωσης για την υποστήριξη της εκπόνησης της
διδακτορικής διατριβής.
Η τριμελής συμβουλευτική επιτροπή υποβάλλει υπογεγραμμένη κι από τα τρία μέλη έκθεση προόδου του
υποψήφιου διδάκτορα στη Συνέλευση του Τμήματος
στο τέλος κάθε ακαδημαϊκού έτους. Η εγκεκριμένη από
τη Σ.Τ. ετήσια έκθεση προόδου συνιστά ετήσια ανανέωση εγγραφής του/της Υ.Δ. στο τρίτο κύκλο σπουδών
και καταχωρείται στον ατομικό φάκελο του/της Υ.Δ. που
τηρείται στη Γραμματεία. Η πρώτη έκθεση προόδου
υποβάλλεται μετά την ολοκλήρωση του πρώτου έτους
σπουδών του/της Υ.Δ.
7.4. Ο επιβλέπων συμβουλεύει και καθοδηγεί τον/την
υποψήφιο/α για όλα τα θέματα που σχετίζονται με την
εκπόνηση της διδακτορικής διατριβής, όπως για παράδειγμα τη μεθοδολογία έρευνας κ.τ.λ. Ο επιβλέπων έχει
τακτικές συναντήσεις και στενή ακαδημαϊκή συνεργασία
με τον/την υποψήφιο/α διδάκτορα και τον/την ενθαρρύνει να παρουσιάζει την πορεία της διατριβής σε διάφορα
σεμινάρια ή εκδηλώσεις, σε μέλη ΔΕΠ του Τμήματος ή
σε προπτυχιακά και μεταπτυχιακά μαθήματα.
7.5. Αν για οποιονδήποτε λόγο ο επιβλέπων ή μέλος
της τριμελούς συμβουλευτικής επιτροπής εκλείψει ή διαπιστωμένα αδυνατεί να τελέσει χρέη επιβλέποντος για
μεγάλο χρονικό διάστημα, μετά από αίτημα του ίδιου ή
του υποψήφιου διδάκτορα, με απόφαση της Συνέλευσης
του Τμήματος δύναται να ορίζεται αντικαταστάτης του
έως την ολοκλήρωση της εκπόνησης της διδακτορικής
διατριβής.
7.6. Αν ο αρχικός επιβλέπων ή μέλος της τριμελούς συμβουλευτικής επιτροπής μετακινηθεί σε άλλο Τμήμα του
ίδιου ή άλλου Ανώτατου Εκπαιδευτικού Ιδρύματος (Α.Ε.Ι.)
ή αφυπηρετήσει, δύναται να συνεχίσει να κατέχει την
ιδιότητα του επιβλέποντος της διδακτορικής διατριβής
ή του μέλους της τριμελούς συμβουλευτικής επιτροπής,
εφόσον συναινεί, και ο τίτλος απονέμεται από το Τμήμα
Οικονομικών Επιστημών του Πανεπιστημίου Θεσσαλίας.
Άρθρο 8
Διάρκεια Εκπόνησης Διδακτορικής Διατριβής
8.1. Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
8.2. Η ανώτατη χρονική διάρκεια εκπόνησης της διδακτορικής διατριβής ορίζεται στα έξι (6) ημερολογιακά
έτη. Σε περίπτωση που ο Υ.Δ. δεν ολοκληρώσει την παρουσίαση της διατριβής στα έξι (6) ημερολογιακά έτη,
κατόπιν αιτήσεώς του και με τη σύμφωνη γνώμη της
τριμελούς συμβουλευτικής επιτροπής, η Συνέλευση του
Τμήματος μπορεί να χορηγήσει παράταση της φοίτησης
για χρονικό διάστημα, το οποίο δεν μπορεί να υπερβαίνει
συνολικά το ένα (1) έτος.
8.3. Κάθε υποψήφιος διδάκτορας έχει το δικαίωμα να
ζητήσει αναστολή σπουδών. Η διάρκεια της αναστολής
δεν μπορεί να υπερβαίνει το ένα (1) έτος και χορηγείται
μόνο σε εξαιρετικές περιπτώσεις (π.χ. στράτευση, σοβαρή ασθένεια, σοβαροί οικογενειακοί και επαγγελματικοί
λόγοι).
Η Συνέλευση του Τμήματος Οικονομικών Επιστημών
κρίνει τη σπουδαιότητα των λόγων της αιτούμενης αναστολής και, εφόσον γίνουν αποδεκτοί, ο υποψήφιος
μπορεί να συνεχίσει τις σπουδές του μετά το χρονικό
διάστημα της αναστολής, αλλά σύμφωνα με τους ισχύοντες κατά την κατά την κατάθεση της αίτησης εκπόνησης
όρους.
Κατά τη διάρκεια της αναστολής φοίτησης αίρονται
όλες οι παροχές του ΥΔ.
Ο χρόνος αναστολής της εκπόνησης της Διδακτορικής Διατριβής δεν προσμετράται στην προβλεπόμενη
ανώτατη διάρκεια κανονικής φοίτησης.
8.4. Για τους υποψήφιους διδάκτορες, οι οποίοι κατά
την έναρξη ισχύος του ν. 4957/2022 είχαν υπερβεί τα έξι
ημερολογιακά έτη, η Συνέλευση του Τμήματος θα πάρει
σχετική απόφαση ως προς την παράταση της ανώτατης
διάρκειας εκπόνησης της διδακτορικής διατριβής.
Άρθρο 9
Συγγραφή και αξιολόγηση διδακτορικής
διατριβής
9.1. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του ΥΔ και απόφαση της Συνέλευσης
του Τμήματος Οικονομικών Επιστημών. Η αίτηση τροποποίησης μπορεί να υποβληθεί μέχρι την κατάθεση
της εισηγητικής έκθεσης της Τριμελούς Συμβουλευτικής
Επιτροπής. Όταν το θέμα της διδακτορικής διατριβής
αλλάζει πλήρως, ο ΥΔ έχει το δικαίωμα να καταθέσει εκ
νέου αίτηση και προσχέδιο. Στη συνέχεια ακολουθούνται
οι διαδικασίες επιλογής και επίβλεψης που προβλέπονται στον παρόντα Κανονισμό, χωρίς να προσμετράται
ο χρόνος που έχει ήδη παρέλθει.
9.2. Η διδακτορική διατριβή συντάσσεται σε γλώσσα
που αποφασίζει η Συνέλευση του Τμήματος Οικονομικών Επιστημών, η οποία λαμβάνει υπόψη τη γλώσσα
συγγραφής που έχει προτείνει ο ΥΔ στην αίτησή του. Σε
περίπτωση που η γλώσσα συγγραφής της διατριβής δεν
είναι η ελληνική, υποβάλλεται εκτενής περίληψη στην ελληνική γλώσσα (έως 3000 λέξεις, η οποία περιγράφει τη
μεθοδολογία και τα κύρια αποτελέσματα της διατριβής).
9.3. Για τη συγγραφή της Διδακτορικής Διατριβής ακολουθείται το σχέδιο, το οποίο είναι αναρτημένο στον
διαδικτυακό τόπο του Τμήματος.
9.4. Στο εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές
σημείο, η σύνθεση της Τριμελούς Συμβουλευτικής Επιτροπής, καθώς και της Επταμελούς Εξεταστικής Επιτρο-
πής της διδακτορικής διατριβής.
9.5. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής προς την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
τριμελή συμβουλευτική επιτροπή, ο υποψήφιος διδάκτορας υποβάλλει αίτηση στην τριμελή συμβουλευτική
επιτροπή, διά της γραμματείας, για δημόσια υποστήριξη
και αξιολόγηση. Η τριμελής συμβουλευτική επιτροπή
αποφασίζει την έγκριση ή την αιτιολογημένη απόρριψη της αίτησης και σε περίπτωση που αυτή εγκριθεί
συντάσσει αναλυτική Εισηγητική έκθεση, την οποία
υποβάλλει στη Συνέλευση του Τμήματος ζητώντας τον
ορισμό Επταμελούς Εξεταστικής Επιτροπής για την κρίση
και την αξιολόγηση της διδακτορικής διατριβής καθώς
και σχετική βεβαίωση μετά από έλεγχο της διατριβής
από την ηλεκτρονική υπηρεσία πρόληψης λογοκλοπής
της κεντρικής βιβλιοθήκης του ιδρύματος. Σε αντίθετη
περίπτωση, η τριμελής συμβουλευτική επιτροπή δίνει
αναλυτικά επιστημονικές παρατηρήσεις για τη βελτίωση
της Διδακτορικής Διατριβής και καθορίζει συγκεκριμένη
προθεσμία για την επανυποβολή της.
9.6. Η Συνέλευση του Τμήματος, μετά την κατάθεση
θετικής Εισηγητικής Έκθεσης της τριμελούς συμβουλευτικής επιτροπής, ορίζει επταμελή εξεταστική επιτροπή
για την αξιολόγηση της Διδακτορικής Διατριβής. Για τον
ορισμό της επταμελούς εξεταστικής επιτροπής πρέπει
να πληρούνται οι ακόλουθες προϋποθέσεις:
• Δύο (2) τουλάχιστον δημοσιεύσεις ή επιστολές αποδοχής των εργασιών προς δημοσίευση με θέματα που
προέρχονται από τη διατριβή του/της σε έγκριτα διεθνή
περιοδικά με κριτές τα οποία να ανήκουν σε αποδεκτά
συστήματα καταλογογράφησης και επίσημο δείκτη επιρροής (Impact Factor), που ανήκει σε ένα τουλάχιστον από
τα διεθνή, έγκριτα συστήματα καταλογογράφησης (π.χ.
ΑBS, Scimago, Scopus και Web of Science).
ή
• (α) αποδεδειγμένη συμμετοχή σε δυο (2) τουλάχιστον
διεθνή συνέδρια με κριτές ΚΑΙ (β) μια (1) τουλάχιστον
δημοσίευση ή επιστολή αποδοχής της εργασίας προς
δημοσίευση με θέμα που προέρχεται από τη διατριβή
του/της σε έγκριτο διεθνές περιοδικό με κριτές το οποίο
να ανήκει σε ένα τουλάχιστον από τα αποδεκτά συστήματα καταλογογράφησης
9.7. Στην επταμελή εξεταστική επιτροπή μετέχουν:
(α) τα μέλη της τριμελούς συμβουλευτικής επιτροπής,
εφόσον πληρούν τα οριζόμενα κριτήρια από την νομοθεσία, και
(β) τουλάχιστον τέσσερα επιπλέον μέλη, που πρέπει
να πληρούν τα οριζόμενα κριτήρια από την νομοθεσία
(πρέπει να ανήκουν στις κατηγορίες των περ. α) έως στ)
της παρ. 1 του άρθρου 94 του ν. 4957/2022.
Κατ’ ελάχιστον τέσσερα (4) από τα επτά (7) μέλη της
εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο Πανεπιστήμιο
Θεσσαλίας.
9.8. Η εξέταση της διατριβής γίνεται το αργότερο
εντός 90 ημερών από την ημερομηνία ορισμού της
επταμελούς εξεταστικής επιτροπής από τη Συνέλευση
του Τμήματος και διαβίβασης της διατριβής στα μέλη
της επιτροπής. Σε περίπτωση παρέλευσης της τρίμηνης
προθεσμίας η επταμελής επιτροπή πρέπει να ορισθεί
εκ νέου από τη Συνέλευση του Τμήματος με εισήγηση
του επιβλέποντα.
9.9. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του Πανεπιστημίου Θεσσαλίας ενώπιον της επταμελούς εξεταστι-
κής επιτροπής, η οποία υποβάλει ερωτήσεις προς τον
υποψήφιο. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Η συνεδρίαση και η όλη διαδικασία της εξέτασης
συντονίζεται από το επιβλέπον μέλος ΔΕΠ.
Στη συνέχεια η επταμελής εξεταστική επιτροπή συνεδριάζει χωρίς την παρουσία τρίτων, αξιολογεί τη δι-
δακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και με βάση τα κριτήρια αυτά την εγκρίνει με
πλειοψηφία πέντε τουλάχιστον μελών.
9.10. Η επταμελής εξεταστική επιτροπή δύναται να
αναπέμψει, με απόφαση της πλειοψηφίας των παριστάμενων μελών της, τη διδακτορική διατριβή για διορθώ-
σεις ή επεξηγήσεις για χρονικό διάστημα που προσδιορίζεται στο σχετικό πρακτικό, και που δεν πρέπει να
υπερβαίνει τους έξι (6) μήνες από την ημέρα υποστήριξης της διατριβής. Σε αυτή την περίπτωση, η τριμελής
συμβουλευτική επιτροπή οφείλει να ελέγξει την αρτιότητα των διορθώσεων/προσθηκών και να καταθέσει
την απόφαση μέσα σε χρονικό διάστημα 30 εργάσιμων
ημερών από την ημέρα παράδοσης της διορθωμένης
διατριβής από τον/την Υ.Δ. στην Γραμματεία.
9.11. Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
υπογράφεται από τα συμμετέχοντα στη διαδικασία αξιολόγησης της διατριβής μέλη της επταμελούς εξεταστικής
επιτροπής και διαβιβάζεται, διά της Γραμματείας, στη
Συνέλευση του Τμήματος. Η τριμελής επιτροπή ελέγχει
την πληρότητα και ορθότητα του τελικού κειμένου σε
περίπτωση διορθώσεων.
9.12. Η εγκριθείσα Διδακτορική Διατριβή βαθμολογείται με την ακόλουθη κλίμακα: Άριστα, Λίαν Καλώς,
Καλώς.
9.13. Οι εγκεκριμένες διδακτορικές διατριβές, μετά το
πέρας των ενδεχομένων διορθώσεων που προτείνονται
από τις εξεταστικές επιτροπές, με ευθύνη της Γραμματείας του Τμήματος, κατατίθενται στη βιβλιοθήκη ως ένα
(1) αντίτυπο σε ηλεκτρονική μορφή, μαζί με δήλωση που
υπογράφεται από τον/ην υποψήφιο/α διδάκτορα και
τον/ην επιβλέποντα/ουσα, όπου ορίζεται επακριβώς το
χρονικό πλαίσιο ανάρτησης - δημοσιοποίησης της διατριβής στο ιδρυματικό αποθετήριο του Πανεπιστημίου
{http://ir.lib.uth.gr}.
9.14. Προκειμένου να χορηγηθεί το έγγραφο του τίτλου του διδάκτορα, απαιτείται η κατάθεση της διατριβής
στο Εθνικό Αρχείο Διδακτορικών Διατριβών (ΕΑΔΔ) που
τηρείται και διατίθεται από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ). Η κατάθεση
της διδακτορικής διατριβής γίνεται μέσω του Συστήματος Ηλεκτρονικής Κατάθεσης του ΕΑΔΔ, το οποίο χρη-
σιμοποιείται από τις Γραμματείες των ελληνικών ΑΕΙ και
τους διδάκτορες, σύμφωνα με τις αναλυτικές οδηγίες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
της σχετικής ιστοσελίδας του ΕΚΤ (https://phdms.ekt.
gr/phdms/about/aboutPhdms).
Άρθρο 10
Δικαιώματα Υποψηφίων Διδακτόρων
10.1. Οι διδακτορικές σπουδές προσφέρονται δωρεάν.
10.2. Οι υποψήφιοι διδάκτορες διατηρούν για έξι (6)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών.
Επιπλέον, οι Υ.Δ. διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών
των πανεπιστημιακών βιβλιοθηκών μέχρι και πέντε (5)
έτη μετά την απονομή του Διδακτορικού Διπλώματος.
10.3. Οι Υποψήφιοι Διδάκτορες ενθαρρύνονται να
συμμετέχουν σε συνέδρια, ημερίδες κ.ά., τόσο στην
ημεδαπή όσο και στην αλλοδαπή.
10.4. Οι Υ.Δ. μπορούν να παρακολουθούν δωρεάν
μαθήματα των Π.Μ.Σ. που διοργανώνει ή συμμετέχει το
τμήμα, μετά από σχετική εισήγηση της Τριμελούς Συμβουλευτικής Επιτροπής τους.
10.5. Οι Υποψήφιοι Διδάκτορες δύνανται να συμμετέχουν σε ερευνητικά έργα/προγράμματα του Π.Θ. και
να λαμβάνουν υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοιπών έργων/
προγραμμάτων για την οικονομική ενίσχυση της διδακτορικής τους έρευνας.
Άρθρο 11
Υποχρεώσεις Υποψηφίων Διδακτόρων
11.1. Οι υποψήφιοι διδάκτορες υποχρεούνται να συνεργάζονται με τον επιβλέποντα και τα μέλη της τριμε-
λούς συμβουλευτικής επιτροπής για την υποστήριξη της
εκπόνησης της διατριβής τους. Υποχρεούνται επίσης να
μετέχουν στις ακαδημαϊκές δραστηριότητες του Τμήματος (διαλέξεις, συνέδρια κ.ά.).
11.2. Ο υποψήφιος διδάκτορας, κάθε έτος, παρουσιάζει προφορικά και υποβάλλει και εγγράφως αναλυτι-
κό υπόμνημα ενώπιον της τριμελούς συμβουλευτικής
επιτροπής σχετικά με την πρόοδο της διδακτορικής
του διατριβής. Αντίγραφο του υπομνήματος, καθώς και
σχόλια επ’ αυτού από τον επιβλέποντα ή την τριμελή επιτροπή και η έκθεση προόδου που συντάσσει η τριμελής
συμβουλευτική επιτροπή καταχωρούνται στον ατομικό
φάκελο του υποψήφιου διδάκτορα.
11.3. Στις υποχρεώσεις του υποψήφιου διδάκτορα
περιλαμβάνονται δυο (2) τουλάχιστον δημοσιεύσεις ή
επιστολές αποδοχής των εργασιών προς δημοσίευση
με θέματα που προέρχονται από τη διατριβή του/της
σε έγκριτα διεθνή περιοδικά με κριτές τα οποία να ανήκουν σε αποδεκτά συστήματα καταλογογράφησης και
επίσημο δείκτη επιρροής (Impact Factor), που ανήκει
σε ένα τουλάχιστον από τα διεθνή, έγκριτα συστήματα
καταλογογράφησης (π.χ. ΑBS, Scimago, Scopus και Web
of Science) ή (α) αποδεδειγμένη συμμετοχή σε δυο (2)
τουλάχιστον διεθνή συνέδρια με κριτές ΚΑΙ (β) μια (1)
τουλάχιστον δημοσίευση ή επιστολή αποδοχής της εργασίας προς δημοσίευση με θέμα που προέρχεται από τη
διατριβή του/της σε έγκριτο διεθνές περιοδικό με κριτές
το οποίο να ανήκει σε ένα τουλάχιστον από τα αποδεκτά
συστήματα καταλογογράφησης, πριν την υποστήριξη
της διατριβής του. Ως φορέας προέλευσης της δημοσίευσης αναφέρεται το Πανεπιστήμιο Θεσσαλίας και το
Τμήμα που ανήκει ο υποψήφιος διδάκτορας.
11.4. Δύναται να παρέχουν επικουρικό διδακτικό έργο
στα προγράμματα πρώτου και δεύτερου κύκλου σπουδών. Η Συνέλευση του Τμήματος θα ορίζει με απόφασή
της τις περαιτέρω λεπτομέρειες και τους όρους.
11.5. Εφόσον τους έχουν ανατεθεί μαθήματα, οι Υ.Δ.
πρέπει να αξιολογηθούν επιτυχώς στα μαθήματα που θα
παρακολουθήσουν πριν τη συμπλήρωση του 2ου έτους
της εκπόνησης της Διδακτορικής Διατριβής.
11.6. Τηρούν όλες τις αρχές δεοντολογίας για τη διενέργεια και τη δημοσιοποίηση της ερευνητικής τους
εργασίας, όπως αυτές αναφέρονται στον κώδικα δεοντολογίας του Πανεπιστημίου Θεσσαλίας.
11.7. Συνεισφέρουν στις επιτηρήσεις των εξεταστικών περιόδων του Τμήματος και τηρούν το πρόγραμμα
επιτηρήσεων.
Άρθρο 12
Διαγραφή Υποψηφίων Διδακτόρων
12.1. H διαγραφή υποψήφιου διδάκτορα επέρχεται:
α. Με την υποβολή σχετικής έγγραφης αίτησης του
υποψήφιου διδάκτορα προς το Τμήμα,
β) Με την παρέλευση της μέγιστης χρονικής διάρκειας
εκπόνησης της διδακτορικής διατριβής,
γ) Με την μη υποβολή ετήσιων αναλυτικών υπομνημάτων σχετικά με την πρόοδο της διατριβής του,
δ) Με την παράλειψη ανανέωσης της εγγραφής του.
12.2. Η διαγραφή υποψήφιου διδάκτορα είναι επίσης
δυνατή με απόφαση της Συνέλευσης του Τμήματος, μετά
από αιτιολογημένη εισήγηση της τριμελούς συμβουλευτικής επιτροπής, για τους εξής λόγους:
α) Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος.
β) Ανεπαρκής πρόοδος του υποψήφιου διδάκτορα
που τεκμηριώνεται με δύο (2) συνεχόμενες αρνητικές
εκθέσεις προόδου.
γ) Αποτυχία σε οποιοδήποτε από τα μαθήματα που
του/της ζητήθηκε να παρακολουθήσει κατ’ επιταγή του
σχετικού άρθρου του παρόντος.
Άρθρο 13
Πνευματικά δικαιώματα και λογοκλοπή
13.1. Τα πνευματικά δικαιώματα των Διδακτορικών Διατριβών ή τα πιθανά δικαιώματα ευρεσιτεχνίας ή εμπορι-
κής εκμετάλλευσης των εργασιών καθορίζονται με σχετικές αποφάσεις της Επιτροπής Δεοντολογίας του Π.Θ.
13.2. Κάθε είδους λογοκλοπή στις εργασίες των μαθημάτων, τις δημοσιεύσεις ή τη συγγραφή των Διδακτορι-
κών Διατριβών, επινόηση ερευνητικών δεδομένων και
αντιεπιστημονική συμπεριφορά γενικότερα απαγορεύεται. Η Επιτροπή Δεοντολογίας είναι αρμόδια να ενη-
μερώνει σχετικά τους Υποψήφιους Διδάκτορες και να
επιβάλλει ποινές, όπου αυτό είναι αναγκαίο. Λεπτομερείς
οδηγίες για το θέμα θα εκδίδονται από την Επιτροπή
Δεοντολογίας του Πανεπιστημίου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1844/15.04.2025
13.3. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε πηγή (δημοσιευμένη ή αδημοσίευτη), χωρίς το κείμενο να τίθεται εντός εισαγωγι-
κών ή/και χωρίς να γίνεται ορθή βιβλιογραφική αναφορά
στην πηγή από την οποία αντλείται. Επίσης, ως λογοκλοπή ορίζεται η μεταφορά ενός κειμένου σε μία εργασία με
ελάχιστες φραστικές αλλαγές ή/και με απλή μετάφραση
από μία γλώσσα σε άλλη και χωρίς να γίνεται η δέουσα
αναφορά στην πηγή από την οποία αντλείται.
13.4. Καμία διδακτορική διατριβή δεν κατατίθεται για
υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
Άρθρο 14.
Αναγόρευση και Καθομολόγηση Διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή.
Η αναγόρευση από τη Συνέλευση έχει βεβαιωτικό
χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει βεβαίωση
επιτυχούς περάτωσης.
14.2. Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση - καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Βεβαίωση κατάθεσης της διδακτορικής διατριβής
από τη Βιβλιοθήκη του Ιδρύματος.
δ) Κατάθεση διατριβής στο Εθνικό Κέντρο Τεκμηρίωσης.
14.3. Η διαδικασία αναγόρευσης γίνεται στο πλαίσιο
της Συνέλευσης του Τμήματος Οικονομικών Επιστημών.
Η καθομολόγηση και η απονομή του Διδακτορικού Διπλώματος γίνεται σε ειδική τελετή, σύμφωνα με την
απόφαση της Συγκλήτου του Π.Θ.
Άρθρο 15
Μεταβατικές διατάξεις
Ο παρών Κανονισμός ισχύει για όλους του Υ.Δ. του
Τμήματος.
Όσα θέματα δεν ρυθμίζονται από την ισχύουσα νομοθεσία, τον Κανονισμό Διδακτορικών Σπουδών του
Πανεπιστημίου Θεσσαλίας και τον παρόντα Κανονισμό
Λειτουργίας θα ρυθμίζονται με αποφάσεις των αρμόδιων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 2 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201844.pdf | Tokens: 53164]